als_Latn dik_Latn ron_Latn
Me daljen në dritë të detajeve të tjera të jetës së Bin Ladenit këto vitet e fundit, po mësojmë se si udhëheqësi i Al-Kaedas komunikonte me vartësit e tij përmes emailit, megjithëse nuk kishte lidhje internet në kompleksin e tij.
Një zyrtar kundër terrorizmit e njoftoi shkurtimisht Associated Press rreth metodave të Bin Ladenit dhe rezulton që ishte thjesht një process për të përhapur lajmin. Por gjithsesi ai ishte një përdorues i rregullt i postës elektronike. AP-ja thotë se meqenëse shtëpia e tij nuk kishte linjë telefoni ose linjë internet, Bin Laden i shkruante emailet e tij jashtë linje (offline) dhe pastaj i ruante në një kartë memorie. Më pas [bin Laden] ia kalonte USB-në një korrieri të besuar, që shkonte në një Internet Café të largët. Në atë vend, korrieri e fuste USB-në në një kompjuter, kopjonte mesazhin e Bin Ladenit në një email dhe e dërgonte. Po ta kthejmë anasjelltas procesin, korrieri kopjonte çdo email të marrë në flesh dhe kthehej në kompleks, ku Bin Ladeni i lexonte mesazhet e tij offline.
Kjo metodë primitive e të dërguarit email e lejonte Bin Ladenin të kontaktonte me njerëzit e tij pa u kapur nga SHBA-ja për vite me radhë.
(Herë të lexuara: 200)
als_Latn als_Latn als_Latn als_Latn